POGODBA

o spremembi delodajalca

ki jo skleneta in dogovorita:

1. TEHNIŠKI ŠOLSKI CENTER MARIBOR, Zolajeva 12, 2000 Maribor, ki ga zastopa direktor Darko Kukovec, (v nadaljnjem besedilu: prenosnik)

Davčna številka: 95675680

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(v nadaljnjem besedilu: prevzemnik)

Davčna številka: \_\_\_\_\_\_\_\_\_\_\_\_\_\_\_\_\_

kot sledi:

1. člen

Izbrani ponudnik bo zaposlil tri (3) delavke navedene v XI. točki razpisa, za čas trajanja pogodbe o opravljanju storitev.

2. člen

Prenosnik in prevzemnik se medsebojno dogovorita, da prevzemnik prevzame tri
delavke zaposlene za polni delovni čas (40 ur/teden) **za nedoločen čas/določen čas**

3. člen

Stranki sta soglasni, da se v zvezi s to pogodbo uporabljajo določbe člena 75. Zakona o
delovnih razmerjih (ZDR-1), kar pomeni:

* Pravice in obveznosti iz kolektivne pogodbe, ki je zavezovala delodajalca prenosnika, mora delodajalec prevzemnik zagotavljati delavcem najmanj eno leto, razen če kolektivna pogodba preneha veljati pred potekom enega leta ali če je pred potekom enega leta sklenjena nova kolektivna pogodba.
* Če se pri delodajalcu prevzemniku iz objektivnih razlogov v dveh letih od datuma prenosa poslabšajo pravice iz pogodbe o zaposlitvi oziroma se bistveno spremenijo pogoji dela delavca pri prevzemniku in delavec zato odpove pogodbo o zaposlitvi, ima delavec enake pravice, kot če pogodbo o zaposlitvi odpove delodajalec iz poslovnih razlogov. Pri določanju odpovednega roka, pravice do odpravnine in vseh drugih pravic, ki so vezane na delovno dobo, se upošteva delovna doba delavca pri obeh delodajalcih.
* Delodajalec prenosnik je skupaj z delodajalcem prevzemnikom solidarno odgovoren za terjatve delavcev, nastale do datuma prenosa, in za terjatve, nastale zaradi odpovedi po prejšnjem odstavku.
* Če delavka odkloni prenos in dejansko opravljanje dela pri delodajalcu prevzemniku,
ji lahko delodajalec prenosnik izredno odpove pogodbo o zaposlitvi.

4. člen

S prevzetimi delavkami bo delodajalec prevzemnik sklenil pogodbo o zaposlitvi.

Delodajalec prevzemnik se zavezuje, da bo delavkam zagotovljena delovno pravna kontinuiteta delovnega razmerja ter da bo delovno razmerje sklenjeno za nedoločen čas, za polni delovni čas, kot ga imajo delavke v sedanjih pogodbah o zaposlitvi.

Delodajalec prevzemnik zagotavlja delavcem pravico do povračila stroškov za prevoz v višini kot je določeno v splošnih aktih delodajalca prevzemnika.

Delavke so upravičene do regresa za prehrane med delom v višini, ki jo določa kolektivna pogodba oz. drugi predpisi delodajalca prevzemnika.

6. člen

V primeru prenehanja pogodbe iz kateregakoli razloga, katerekoli stranke se prevzete delavke
vrnejo nazaj k delodajalcu prenosniku oziroma jih prevzame novi izvajalec storitev, kar zagotovi naročnik oz. prvi prenosnik.

7. člen

Delavke bodo prejele novo pogodbo o zaposlitvi za nedoločen čas s strani delodajalca
prevzemnika vsaj 3 dni prej, preden začnejo opravljati delo pri delodajalcu prevzemniku
oziroma najkasneje do 28. avgusta 2020.

Delavkam je bil v branje predan čistopis te pogodbe, kar delavke potrjujejo s podpisom.

8. člen

V primeru spora je pristojno sodišče v Mariboru.

Ta pogodba stopi v veljavo, ko jo podpišejo vse stranke.

9. člen

Pogodba je napisana v štirih izvodih, vsaka stranka prejme en izvod.

Kraj in datum podpisa: Kraj in datum podpisa

Prenosnik: Prevzemnik:

Tehniški šolski center Maribor \_\_\_\_\_\_\_\_\_\_\_\_\_\_\_\_\_\_

Direktor: Direktor:

Darko Kukovec \_\_\_\_\_\_\_\_\_\_\_\_\_\_\_\_\_\_